Document ID: /roh_data/filtered/fineweb-2-filterrobots_roh.jsonl.gz/25934

Il pitschen dumogna in punct
La partida è ida a fin cun in pari dad 1:1. La 'pitschna' Islanda ha dumagnà in punct dal favurit Portugal. Ils Portugais èn bain ids en avantatg en la 31avla minuta grazia al gol da Nani. En la 50alva minuta èsi però reussì a l'islandais Elmar Bjarnason d'egualisar sin il 1:1.
Entschatta na grategiada per ils Austriacs
L'Austria ha pers surprendentamain sia emprima partida al campiunadi europeic da ballape en Frantscha. Quai cunter il vischin, l'Ungaria, cun 0:2. Sajettà ils gols han Adam Szalai e Zoltan Stieber.
A partir da la 66avla minuta è il team austriac cun il trenader svizzer Marcel Koller stà cun in um damain sin il plaz. Lura hai dà mellen-cotschen per l'austriac Aleksandar Dragovic.
RR novitads 20:00 / 23:00